CELEX: 62020TB0743
Language: sl
Date: 2022-01-17 00:00:00
Title: Zadeva T-743/20: Sklep Splošnega sodišča z dne 17. januarja 2022 – Car-Master 2/Komisija (Konkurenca – Omejevalni sporazumi – Trg popravila avtomobilov na Poljskem – Odločba o zavrnitvi pritožbe – Člen 13(2) Uredbe (ES) št. 1/2003 – Obravnava zadeva s strani nacionalnega organa, pristojnega za konkurenco – Tožba, ki je pravno v celoti neutemeljena)

14.3.2022   
            
            
               SL
            
            
               Uradni list Evropske unije
            
            
               C 119/45
            
         
      Sklep Splošnega sodišča z dne 17. januarja 2022 – Car-Master 2/Komisija
      (Zadeva T-743/20) (1)
      
      (Konkurenca - Omejevalni sporazumi - Trg popravila avtomobilov na Poljskem - Odločba o zavrnitvi pritožbe - Člen 13(2) Uredbe (ES) št. 1/2003 - Obravnava zadeva s strani nacionalnega organa, pristojnega za konkurenco - Tožba, ki je pravno v celoti neutemeljena)
      (2022/C 119/62)
      Jezik postopka: poljščina
      
         Stranki
      
      
         Tožeča stranka: Car-Master 2 sp. z o.o. sp.k. (Krakow, Poljska) (zastopnik: M. Miśkowicz, odvetnik)
      
         Tožena stranka: Evropska komisija (zastopniki: G. Meessen, J. Szczodrowski in I. Zaloguin, agenti)
      
         Predmet
      
      Predlog na podlagi člena 263 PDEU za razglasitev ničnosti Odločbe Evropske komisije C(2020) 7369 final z dne 22. oktobra 2020 v zadevi AT.40665 – Toyota Motor Poland, s katero je bila zavrnjena pritožba tožeče stranke glede domnevnih kršitev člena 101 PDEU.
      
         Izrek
      
      
                  1.
               
               
                  Tožba se zavrne kot očitno pravno neutemeljena.
               
            
                  2.
               
               
                  Družbi Car-Master 2 sp. z o.o. sp.k. se naloži plačilo stroškov.
               
            
         (1)  UL C 72, 1.3.2021.